Η **Σούζαν Άλις Μπένετ** (*αγγλικά: Susan Alice Bennett‎‎*, γενν. 31 Ιουλίου 1949, Μπέρλινγκτον, Ηνωμένες Πολιτείες) είναι Αμερικανίδα ηθοποιός φωνής και πρώην αναπληρωματική τραγουδίστρια για τους Ρόι Όρμπινσον και Μπερτ Μπάκαρακ. Είναι ευρέως γνωστή για τη θηλυκή αμερικανική φωνή του προσωπικού βοηθού Siri της εταιρείας Apple, από όταν η συγκεκριμένη λειτουργία προστέθηκε στο iPhone 4S στις 4 Οκτωβρίου 2011. Ήταν η φωνή της Siri έως την αναβάθμιση του iOS 7, η οποία πραγματοποιήθηκε στις 18 Σεπτεμβρίου 2013.

Πρώτα χρόνια και εκπαίδευση
---------------------------

Η Μπένετ γεννήθηκε στο Μπέρλινγκτον, Βερμόντ και παρακολούθησε μαθήματα στο Γυμνάσιο Κλίντον (*Clinton Central School*), στην πόλη Κλίντον της Νέας Υόρκης. Το 1967 εγγράφηκε στο Κολλέγιο Πέμπροκ και αποφοίτησε το 1971 από το Πανεπιστήμιο Μπράουν, όταν τα δύο κολέγια ενώθηκαν. Στο κολλέγιο, η Μπένετ αφοσιώθηκε στην κλασική αρχαιότητα, επιθυμώντας να γίνει δασκάλα. Συμμετείχε στις θεατρικές παραστάσεις των Σοκ και Μπάσκιν, ήταν μέλος ενός συγκροτήματος τζαζ και ήταν μέλος των Τσάτερτοκς (*Chattertocks*), μίας ομάδας α καπέλα.

Καριέρα
-------

Η καριέρα της Μπένετ ξεκίνησε το 1974, όταν ηχογραφήθηκε η φωνή της στο *Tillie the All-Time Teller* της Πρώτης Εθνικής Τράπεζας της Ατλάντα.

Έχει ηχογραφήσει μηνύματα για το σύστημα δημοσίων διευθύνσεων σε όλα τα τερματικά της Delta Air Lines παγκοσμίως, για λογισμικό ηλεκτρονικής μάθησης και λογισμικό GPS, και για τηλεφωνικά συστήματα.

Η φωνή της έχει επίσης χρησιμοποιηθεί σε πολλές τοπικές και εθνικές τηλεοπτικές διαφημίσεις για εταιρείες όπως η Ford, η Coca-Cola, η Fisher-Price , η McDonald's,The Home Depot, Goodyear, Visa, Macy's, Hot Pockets, Club Med και Cartoon Network. Το 2021 έδωσε τη φωνή του χαρακτήρα Emma στο *Persona 5 Strikers* της Atlus.

### Siri

Τον Ιούνιο του 2005, η εταιρεία λογισμικού ScanSoft αναζητούσε ηθοποιό φωνής για ένα έργο βάσης δεδομένων που περιλάμβανε κατασκευή ομιλίας. Εξέτασαν πιθανούς υποψηφίους με τη GM Voices και επέλεξαν την Μπένετ, η οποία έτυχε να ήταν παρούσα όταν ο προγραμματισμένος καλλιτέχνης φωνής απουσίαζε. Εργαζόταν σε ένα θάλαμο ηχογράφησης τον Ιούλιο του 2005, περισσότερες από τέσσερις ώρες κάθε μέρα, διαβάζοντας φράσεις και προτάσεις. Οι ηχογραφήσεις στη συνέχεια συνενώθηκαν στις διάφορες λέξεις, προτάσεις και παραγράφους που χρησιμοποιούνται τώρα στη φωνή της Siri. Η Μπένετ συνειδητοποίησε ότι ήταν η φωνή της Siri όταν ένας φίλος τής έστειλε email σχετικά με το θέμα, τον Οκτώβριο του 2011.

Η Apple ποτέ δεν αναγνώρισε ή επιβεβαίωσε τη συμμετοχή της Μπένετ, αλλά οι εμπειρογνώμονες ερευνητές που προσέλαβε το CNN εξέφρασαν 100% βεβαιότητα ότι η Μπένετ ήταν η φωνή της Siri.

Προσωπική ζωή
-------------

Στο Πανεπιστήμιο Μπράουν, η Μπένετ γνώρισε τον πρώτο της σύζυγο: τον επαγγελματία παίκτη του χόκεϊ, **Κερτ Μπένετ**. Αργότερα, νυμφεύτηκε τον μηχανικό ήχου και κιθαρίστα Ρικ Χίνκλ. Σήμερα κατοικεί στην Ατλάντα, Τζόρτζια.

Στη γνωστή κουλτούρα
--------------------

* Στις 4 Οκτωβρίου 2013 εμφανίστηκε στο τηλεοπτικό πρόγραμμα του CNN, *"New Day"*, εξηγώντας τον τρόπο με τον οποίο επιλέχθηκε για τη φωνή της Siri.
* Στις 13 Μαρτίου 2015, η Μπένετ εμφανίστηκε στο τηλεοπτικό πρόγραμμα *"The Jack and Triumph Show"*, του δικτύου καλωδιακής τηλεόρασης Adult Swim, στο επεισόδιο "Siri", υποδυόμενη την ίδια, και αναφερόταν ως *Η φωνή της Siri*.
* Τον Ιούλιο του 2016, η Μπένετ εμφανίστηκε στην κωμική εκπομπή *Πες την αλήθεια* ("To Tell the Truth") του Άντονι Άντερσον, και αναφέρθηκε ως η φωνή της Siri.

Παραπομπές
----------

1. ↑  www.usatoday.com/videos/tech/columnist/talkingtech/2013/10/09/2953547/.
2. ↑  Villarreal, Yvonne (19 Οκτωβρίου 2013). «Susan Bennett voices her feelings on being 'Siri classic'» – μέσω LA Times.
3. ↑  «The real voice of Siri explains the art of voiceover». 9 Σεπτεμβρίου 2015. Ανακτήθηκε στις 30 Ιουλίου 2019.
4. ↑  Vlahos, James (2019). *Talk to me : how voice computing will transform the way we live, work, and think*. Boston. ISBN 978-1-328-79930-2. 1055274134.
5. ↑  Broussard, Mitchel (14 Απριλίου 2017). «Siri Voice Actress Susan Bennett Reveals More Details About the Origins of Apple's Virtual Assistant». *MacRumors*. Ανακτήθηκε στις 28 Ιουνίου 2018.
6. ↑  Nussenbaum, Kate (October 22, 2013). «Alum revealed as voice of iPhone's Siri». *The Brown Daily Herald*.. Ανακτήθηκε στις October 25, 2013.
7. ↑  «Η Σουζάν Μπενετ επιβαιβαιώνει ότι είναι η φωνή πίσω από τη Siri. (video)». *Engadget* (στα Αγγλικά). Ανακτήθηκε στις 19 Ιουνίου 2022.
8. ↑  Ravitz, Jessica (October 4, 2013). «'I'm the original voice of Siri'». CNN.. Ανακτήθηκε στις October 4, 2013.
9. ↑  «Susan Bennett (visual voices guide)». *Behind The Voice Actors*. Ανακτήθηκε στις 6 Μαΐου 2021. A green check mark indicates that a role has been confirmed using a screenshot (or collage of screenshots) of a title's list of voice actors and their respective characters found in its opening and/or closing credits and/or other reliable sources of information.
10. ↑  Flexi, Sarkan. «Healthcare virtual assistant».. Ανακτήθηκε στις 25 Μαρτίου 2021.
11. ↑  «Real-life 'Siri' revealed». 4 Οκτωβρίου 2013.
12. ↑  "Meet the Voice of Siri",  Cnn.Com, Posted October 4, 2013, Retrieved November 12, 2016.
13. ↑  «"Siri"». *The Jack and Triuph Show*. Κύκλος 01. Επεισόδιο 04. March 13, 2015. Cartoon Network. Αρχειοθετήθηκε από το πρωτότυπο στις 2020-02-06. .
14. ↑  «S1 E03 Episode 103». *To Tell the Truth*. June 14, 2016. .

Εξωτερικοί σύνδεσμοι
--------------------

* Πολυμέσα σχετικά με το θέμα  Susan Bennett στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: 43939b8b-4165-45fa-b225-9d626e8e9f1c

 |

 |